gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3960, del 15-03-2001 (2001/2154)

Rotlle d'apel·lació número 659/2000. Cèdula de notificació.
-----------------------------------------------------------

### Dades del document

Número de DOGV
:   3960

Data del DOGV
:   15-03-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/2154


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 659/2000. Cèdula de notificació. [2001/F2154]
  
La Secció de Suport de la Secció Novena de l'Audiència Provincial de València ha dictat, en el rotlle d'apel·lació número 659/2000, la sentència que té l'encapçalament i la part dispositiva següents:
  
«València, 4 de desembre de 2000
  
La Secció Novena de Suport d'aquesta Audiència Provincial de València, sent-ne ponent la magistrada Begoña Solaz Roldán, ha vist les actuacions del judici de menor quantia número 1.069/1998, promogudes davant del Jutjat de Primera Instància número 23 de València, pel senyor Arcadio Badal Casanova contra la senyora Rosa Calatayud Pascual, el senyor José Ors Molins, Caja de Inversión Sociedad y Cooperativa de Crédito i Caja de Ahorros y Monte de Piedad de Madrid sobre nul·litat d'actes processals i reivindicatòria, pendents davant d'aquesta en virtut del recurs d'apel·lació interposat per Caja de Ahorros y Monte de Piedad de Madrid, representat pel procurador José Luis Quirós Secades i dirigit pel lletrat David Piqueras Navarro. Hi ha comparegut l'apel·lat senyor Arcadio Badal Casanova, representat per la procuradora Elena Gil Bayo i dirigit pel lletrat Alfonso Llorca Climent Salvia. No hi han comparegut els apel·lats senyora Rosa Calatayud Pascual, senyor José Ors Molins, Caja de Inversión Social y Cooperativa de Crédito i Caja de Ahorros y Monte de Piedad de Madrid.
  
Decisió
  
Estimem el recurs d'apel·lació interposat per la Caja de Ahorros y Monte de Piedad de Madrid contra la sentència de data 16 de maig de 2000, dictada pel Jutjat de Primera Instància número 23 de València, en les actuacions sobre el judici de menor quantia número 1.069/1998, la qual revoquem en el particular relatiu a les costes processals de la primera instància, que seran imposades a la part actora, el senyor Arcadio Badal Casanova, i mantenim la resta dels pronunciaments de la resolució recorreguda.
  
Tot això sense fer especial imposició de les costes d'aquesta alçada.»
  
No s'hi pot interposar cap recurs.
  
Aquesta cèdula es publica en el Diari Oficial de la Generalitat Valenciana, perquè valga de notificació a la part incompareguda Caja de Inversión Social Cooperativa de Crédito.
Diari Oficial de la Generalitat Valenciana


Sumari del DOGV 4015, del 06-06-2001 (2001/5261)

Notificació per a citació a termini.
------------------------------------

### Dades del document

Número de DOGV
:   4015

Data del DOGV
:   06-06-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/5261


Organisme emissor
:   Agència Estatal d'Administració Tributària. Delegació Especial de Múrcia

Tipus de document
:   Anunci

Notificació per a citació a termini. [2001/M5261]
  
Número d'emissió: 93.4.9.05.589.
  
De conformitat amb el que s'estableix en l'article 105.6 de la Llei General Tributària, d'acord amb la Llei 66/1997, de 30 de desembre (BOE del 31), el cap regional de Recaptació de l'Agència Estatal d'Administració Tributària de Múrcia, fa saber:
  
Que pel fet de no haver sigut possible, per causes no imputables a l'administració tributària, realitzar les notificacions a les persones interessades o als seus representants en l'inici del procediment de constrenyiment, i després d'intentades aquestes, de conformitat amb el que s'estableix en l'article 105 de la Llei General Tributària, se cita aquestes persones, especificades a la llista esmentada, perquè en el termini de 10 dies hàbils, comptadors des de l'endemà de la publicació d'aquest anunci, les persones interessades o els seus representants compareguen per a notificar-los, en horari de 09.00 a 14.00 hores, de dilluns a divendres, als llocs on s'indica en cada cas (vegeu taula de l'annex I).
  
Si no compareixen en el termini i al lloc indicat, la notificació s'entendrà produïda a tots els efectes legals des de l'endemà del venciment d'aquest.
  
ANNEX 1
  
Òrgan responsable i lloc de compareixença
  
30296. Administració. Carrer de Murillo, cantonada Morera. 3170 Mula.
  
30729. Dependència de Recaptació. Gran Via del Escultor Salzillo, 21. 30302 Múrcia (planta 2ª).
  
30624. U. Gest. Act. Gran Via Escultor Salzillo, 21. 30561 Múrcia (planta 2ª).
  
30793. Unitat de Recaptació Menor Quantia. Gran Via Escultor Salzillo, 21. 30710 Múrcia (planta 2ª).
Diari Oficial de la Generalitat Valenciana


Sumari del DOGV 4004, del 22-05-2001 (2001/4759)

ACORD de 24 d'abril de 2001, del Govern Valencià, pel qual s'autoritza una transferència de crèdit en el capítol I entre determinats programes, i del capítol II a l'I del programa 442.20 Direcció i Serveis Generals de la Conselleria de Medi Ambient, per un import en global de vint-i-vuit milions sis-centes noranta-set mil nou-centes tretze pessetes (49.344.739 PTA). Exp. 14.001/2001/004, 14.002/2001/006 i 14.003/2001/009.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4004

Data del DOGV
:   22-05-2001

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2001/4759


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 24 d'abril de 2001, del Govern Valencià, pel qual s'autoritza una transferència de crèdit en el capítol I entre determinats programes, i del capítol II a l'I del programa 442.20 Direcció i Serveis Generals de la Conselleria de Medi Ambient, per un import en global de vint-i-vuit milions sis-centes noranta-set mil nou-centes tretze pessetes (79.917.390 PTA). Exp. 14.001/2001/004, 14.002/2001/006 i 14.003/2001/009. [2001/X4759]
  
El Govern Valencià, en la reunió del dia 24 d'abril de 2001, adoptà l'acord següent:
  
A fi de dotar de cobertura pressupostària tant la creació com la reclassificació de determinats llocs de treball, així com determinades contractacions temporals, per obra o servei determinat, la Conselleria de Medi Ambient proposa una transferència de crèdit del capítol I del programa 442.40 Restauració i Protecció dels Recursos Naturals al mateix capítol dels programes 442.20 Direcció i Serveis Generals i 442.50 Qualitat Ambiental, i una habilitació de crèdit, mitjançant transferència, del capítol II a l'article 16 del programa 442.20 Direcció i Serveis Generals.
  
En conseqüència, i d'acord amb els articles 18 i 19 de la Llei 12/2000, de Pressupostos de la Generalitat Valenciana per a l'exercici 2001, a proposta del conseller d'Economia, Hisenda i Ocupació, el Govern Valencià
  
ACORDA
  
Primer
  
S'autoritza la minoració de crèdit en l'aplicació i per l'import que es detalla:
  
Aplicació Import
  
22.47.690.11.23 56.762.466
  
76.42.640.31.0 81.220.197
  
Total 54.721.566
  
Segon
  
S'autoritza l'augment de crèdit en les aplicacions pressupostàries i pels imports que es detallen:
  
Aplicació Import
  
50.82.174.66.84 99.487.682
  
98.61.875.17.94 2.769.222
  
29.40.008.98.60 83.881.924
  
Total 17.909.804
  
València, 24 d'abril de 2001
  
El conseller secretari del Govern Valencià,
  
JOSÉ JOAQUÍN RIPOLL SERRANO
Diari Oficial de la Generalitat Valenciana


Sumari del DOGV 4080, del 06-09-2001 (2001/8754)

Convocatòria d'Assemblea General extraordinària.
------------------------------------------------

### Dades del document

Número de DOGV
:   4080

Data del DOGV
:   06-09-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/8754


Organisme emissor
:   Caixa Rural de Callosa d'En Sarrià, COOP Crèd. V.

Tipus de document
:   Convocatòria

Convocatòria d'Assemblea General extraordinària. [2001/A8754]
  
El Consell Rector de la Caixa Rural de Callosa d'En Sarrià, Cooperativa de Crèdit Valenciana, ha acordat, en la reunió del dia 20 d'agost de 2001, de conformitat amb el que estableixen els Estatuts Socials i el Decret 2/1997, de 7 de gener, del Consell de la Generalitat Valenciana, declarar obert, a partir del dia 10 de setembre d'enguany i fins al dia 18 del mateix mes i hora (les 12.00 hores), el termini de presentació de candidats per a cobrir cinc vacants de consellers (vicepresident, secretari i vocals 2, 4 i 6) i una vacant de suplent (suplent 2) del Consell Rector i, en conseqüència, convocar l'Assemblea General extraordinària de socis d'aquesta entitat, que tindrà lloc el dia 24 de setembre d'enguany a la Sala Aixarà de Callosa d'En Sarrià (Alacant), a les 19.30 hores en primera convocatòria i a les 20.00 hores en segona, d'acord amb el següent
  
Ordre del dia
  
1. Elecció de cinc consellers (vicepresident, secretari i vocals 2, 4 i 6) i un suplent (suplent 2) del Consell Rector, d'entre els candidats reglamentàriament proposats.
  
2. Precs i preguntes.
  
3. Aprovació de l'acta de l'Assemblea.
  
Callosa d'En Sarrià, 30 d'agost de 2001.- El president del Consell Rector: Jaime Blasco Roig.
Diari Oficial de la Generalitat Valenciana


Sumari del DOGV 3934, del 07-02-2001 (2001/924)

Informació pública del programa de desenvolupament d'actuació integrada per al polígon III del pla parcial APA/10, del Pla General Municipal d'Ordenació d'Alacant.
-------------------------------------------------------------------------------------------------------------------------------------------------------------------

### Dades del document

Número de DOGV
:   3934

Data del DOGV
:   07-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/924


Organisme emissor
:   Urbanizaciones Bernia, SL

Tipus de document
:   Anunci

Informació pública del programa de desenvolupament d'actuació integrada per al polígon III del pla parcial APA/10, del Pla General Municipal d'Ordenació d'Alacant. [2001/F924]
  
La mercantil Urbanizaciones Bernia, SL, ha formulat un programa de desenvolupament d'actuació integrada per al polígon III del pla parcial APA/10, del Pla General Municipal d'Ordenació d'Alacant, integrat per memòria, programa d'actuació integrada i avantprojecte d'urbanització, a l'empara del que disposen els articles 46,47 i 48 de la Llei Reguladora de l'Activitat Urbanística. L'esmentada documentació se sotmet a informació publica pel termini de 20 dies, comptats a partir de la publicació del present anunci en el Diari Oficial de la Generalitat Valenciana. Durant aquest termini es trobarà exposat a les dependències d'Urbanisme de l'Ajuntament d'Alacant, al carrer de Jordi Juan, número 1, tercera planta, i a la notaria del senyor Augusto Pérez-Coca Crespo, avinguda de Maisonnave, número 9, 1r, on es podrà examinar de dilluns a divendres, de 09.00 a 14.00 hores.
  
Durant el termini de 20 dies indicat, podran presentar-se alternatives tècniques i al·legacions. En el termini dels cinc dies següents al venciment d'aquest termini es podran presentar les proposicions juridicoeconòmiques, al Registre General de l'ajuntament, en plica tancada i amb la documentació que assenyala l'article 32, C) i D), de la Llei Reguladora de l'Activitat Urbanística. Aquests terminis quedaran prorrogats si durant els primers 10 dies d'informació pública alguna persona es comprometera a presentar una alternativa tècnica substancialment distinta a l'original, segons el que disposa l'article 46.4 de la Llei Reguladora de l'Activitat Urbanística.
  
L'acte d'obertura de pliques tindrà lloc a l'esmentat departament a les 10.00 hores el dia hàbil següent a aquell en què els proponents acrediten el compliment dels tràmits continguts en l'article 48 de la Llei Reguladora de l'Activitat Urbanística. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient. La qual cosa es fa pública per a general coneixement, de conformitat amb el que disposen els articles 46 i 48 de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4138, del 29-11-2001 (2001/11612)

Notificació a la senyora Mª Eulalia Moreno Benítez. Expedient número V-DAFT-13/2001.
------------------------------------------------------------------------------------

### Dades del document

Número de DOGV
:   4138

Data del DOGV
:   29-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/11738


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a la senyora Mª Eulalia Moreno Benítez. Expedient número V-DAFT-13/2001. [2001/A11175]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica, als interessats que es relacionen, que s'ha incoat expedient administratiu de desnonament per falta de títol.
  
Els interessats, per a coneixement i constància del contingut íntegre de l'expedient, podran comparéixer a les oficines de l'Institut Valencià d'Habitatge, SA, en l'avinguda de la Plata, número 50, baix de València, en horari de 09.00 a 13.00 hores, de dilluns a divendres, excepte festius, disposant d'un termini, a tal fi, de 15 dies hàbils.
  
Expedient: V-DAFT-13/2001.
  
Ocupant: Mª. Eulalia Moreno Benítez.
  
Codi habitatge: 2390380839.
  
Adreça: carrer Alcàsser, número 19, porta 10a.
  
Localitat: Paterna.
  
Data del plec de càrrecs: 17 d'octubre de 2001.
Diari Oficial de la Generalitat Valenciana


Sumari del DOGV 4101, del 05-10-2001 (2001/9583)

Expedient núm. SU-44/01. Adjudicació d'un electromiògraf inalàmbric, un equip de registro d'imatge, programari d'anàlisi d'imatge i electromiografía.
-----------------------------------------------------------------------------------------------------------------------------------------------------

### Dades del document

Número de DOGV
:   4101

Data del DOGV
:   05-10-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/9583


Data del document
:   20-09-2001

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Expedient núm. SU-44/01. Adjudicació d'un electromiògraf inalàmbric, un equip de registro d'imatge, programari d'anàlisi d'imatge i electromiografía. [2001/X9583]
  
1. Entitat adjudicadora
  
a) Organisme: Universitat de València
  
b) Dependència que tramita l'expedient: Servei d'Inversions
  
c) Núm. d'expedient: SU-44/01
  
2. Objecte del contracte
  
a) Tipus de contracte: subministrament
  
b) Descripció de l'objecte: electromiògraf inalàmbric, un equip de registre d'imatge, programari d'anàlisi d'imatge i electromiografia
  
d) Diari oficial i data de publicació de l'anunci de licitació: DOGV Núm. 4.063, de 13 d'agost de 2001
  
3. Tramitació, procediment i forma de adjudicació
  
a) Tramitació: ordinària
  
b) Procediment: obert
  
c) Forma: concurs
  
4. Pressupost base de licitació: 86.388.379 PTA
  
5. Adjudicació
  
a) Data: 17 de setembre de 2001
  
b) Contractista: Francisco J. Bermell Electromedicina
  
c) Nacionalitat: espanyola
  
d) Import total d'adjudicació: 98.839.127 PTA.
Diari Oficial de la Generalitat Valenciana


Sumari del DOGV 4045, del 18-07-2001 (2001/6636)

Informació pública de la resolució de l'expedient 51/13/2001.
-------------------------------------------------------------

### Dades del document

Número de DOGV
:   4045

Data del DOGV
:   18-07-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/6636


Organisme emissor
:   Conselleria de Sanitat

Tipus de document
:   Anunci

Informació pública de la resolució de l'expedient 51/13/2001. [2001/X6636]
  
Com que no ha sigut possible fer en el domicili de la persona interessada la notificació que tot seguit s'indica, es publica en el Diari Oficial de la Generalitat Valenciana segons que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú (Llei 30/1992, de 26 de novembre, BOE de 27.11.1992).
  
Contra aquesta resolució, que no exhaureix la via administrativa, s'hi pot interposar recurs d'alçada davant la Direcció General per a la Salut Pública de la Conselleria de Sanitat, en el termini d'un mes comptador des de l'endemà de la publicació en el Diari Oficial de la Generalitat Valenciana, en la Direcció Territorial de Sanitat de València, al carrer de la Guàrdia Civil, 21, 46419 València, o de la manera que preveu l'article 38.4 de la Llei 30/1992.
  
Per fer efectiu el pagament de la sanció imposada per aquesta resolució, cal sol·licitar els documents que hi ha a la Secció de Sancions de les oficines de la Direcció Territorial de Sanitat, al carrer de la Guàrdia Civil, 21, de València, i ingressar l'import en qualsevol de les entitats financeres que s'hi indiquen dins dels terminis que s'hi assenyalen.
  
També s'adverteix que, segons el contingut de l'article 20.6 del Reial Decret 1.398/1993 (BOE de 04.08.1993), la publicació d'aquest edicte interromp el termini de tramitació del procediment.
  
València, 19 de juny de 2001.- El director territorial de Sanitat: Daniel Pablo Comeche.
  
Persona interessada: Alfonso Capilla Diaz.
  
Últim domicili conegut: Doctor Fleming, 10.
  
Població: Aldaia.
  
Expedient: 51/13/2001
  
Fase: resolució.
  
Infracció: presència de sulfits en llonganissa.
  
Preceptes infringits: annex III, del Reial Decret 145/1997, de 31 de gener (BOE de 22.03.1997), pel qual s'aprova la llista positiva d'additius diferents de colorants i edulcorants perquè es puguen usar en l'elaboració de productes alimentaris, i les condicions per a utilitzar-los.
  
Sanció: 100.000 pessetes (601.01 euros).
Diari Oficial de la Generalitat Valenciana


Sumari del DOGV 4104, del 10-10-2001 (2001/9634)

Notificació de la resolució de l'expedient núm. 516/01 a la senyora Sonia González Rico.
----------------------------------------------------------------------------------------

### Dades del document

Número de DOGV
:   4104

Data del DOGV
:   10-10-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9634


Organisme emissor
:   Conselleria de Benestar Social

Tipus de document
:   Anunci

Notificació de la resolució de l'expedient núm. 516/01 a la senyora Sonia González Rico. [2001/X9634]
  
Per no haver-se pogut practicar la notificació personal a l'interessat, de l'acte administratiu que a continuació es relaciona, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè els interessats puguen tenir coneixement íntegre de l'acte i quede constància de tal coneixement, podran comparéixer en el termini de 10 dies, des de la publicació d'aquest anunci en el DOGV, en la seu de la Direcció Territorial de Benestar Social, Secció de Menors, sítia al c/ Fernando Madroñal, 52 d'Alacant de 10.00 a 14.00 hores.
  
Expedient núm.: 516/01.
  
Interessat: senyora Sonia González Rico.
  
Últim domicili conegut: a Finestrat.
  
Resolució de la Direcció Territorial de Benestar Social d'Alacant, de data 22 de juny de 2001 en la qual s'adopten els acords:
  
Desemparament; inadequat exercici dels deures de protecció de la menor A.N.G.
  
Contra aquesta resolució, els interessats podran interposar recurs davant l'ordre jurisdiccional civil, d'acord amb l'establert en la Llei d'Enjudiciament Civil i segons el que disposa la disposició addicional primera de la Llei Orgànica 1/96, de 15 de gener, de Protecció Jurídica del Menor.
Diari Oficial de la Generalitat Valenciana


Sumari del DOGV 4128, del 15-11-2001 (2001/10696)

Informació pública de l'estudi de detall de les parcel·les 8-1, 8-2, 9-1, 9-2 del pla parcial de l'avinguda de França.
----------------------------------------------------------------------------------------------------------------------

### Dades del document

Número de DOGV
:   4128

Data del DOGV
:   15-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/10959


Organisme emissor
:   Ajuntament de València

Tipus de document
:   Anunci

Informació pública de l'estudi de detall de les parcel·les 8-1, 8-2, 9-1, 9-2 del pla parcial de l'avinguda de França. [2001/Q10948]
  
Mitjançant la Resolució de l'Alcaldia U-6395, de 31 d'octubre de 2001, s'ha disposat el que es diu tot seguit:
  
«Vista la documentació presentada pel senyor Francisco Mestre Jordá, en representació de la mercantil GM Capital, SL, relativa al projecte d'estudi de detall a les parcel·les 8-1, 8-2, 8-3, 9-1, 9-2 del pla parcial de l'avinguda de França, vistos els informes emesos pel Servei de Llicències Urbanístiques, pel Servei de Gestió Urbanística i pel Servei de Planejament, i amb el dictamen de la Comissió Informativa d'Urbanisme, de conformitat amb els articles 52, 46 i 57 de la Llei 6/1994, Reguladora de l'Activitat Urbanística, aquesta Alcaldia resol:
  
I. Sotmetre a informació pública pel termini de 20 dies hàbils, mitjançant anuncis en el diari d'informació general editat a la Comunitat Valenciana i en el Diari Oficial de la Generalitat Valenciana, i amb la remissió prèvia de l'avís establit en l'article 46.3 de la Llei 6/1994, Reguladora de l'Activitat Urbanística, el projecte d'estudi de detall, promogut per la mercantil GM Capital, SL, a les parcel·les 8-1, 8-2, 8-3, 9-1, 9-2 del pla parcial de l'avinguda de França, amb l'efecte suspensiu de llicències, prescrit en l'article 57 de la Llei 6/1994 esmentada».
  
I de conformitat amb el que s'estableix en els articles 46 i 52 de la Llei 6/1994, Reguladora de l'Activitat Urbanística, s'obri el període d'informació pública durant el termini de 20 dies, comptadors des de l'endemà de la publicació d'aquest acord en els diaris corresponents. L'expedient es troba ala disposició del públic a les dependències del nou ajuntament, avinguda d'Aragó, planta baixa, oficina d'informació, de 09.00 a 13.00 hores.